Opplysningene om leppebjørnens reproduksjon varierer. Noen hevder at den formerer seg i mai-juli, mens andre sier den kan pare seg året rundt. Det er imidlertid kjent at også denne arten har såkalt . Studier gjort i India peker mot at det er mest vanlig at leppebjørnen parer seg i juni, mens tilsvarende studier på Sri Lanka konkluderer med at de parer seg året rundt. Selve paringsakten foregår gjerne i løpet av 2-7 dager og er ofte fulgt av mye støy. Binna går drektig i 6-7 måneder. Før fødselen søker binna til et trygt sted, ofte ei jordhule, der hun normalt føder 1-2 unger, unntaksvis også tre unger.